**คณะสัตวแพทยศาสตร์ มข. ร่วมขบวนแห่ขันหมากเบ็ง งานสีฐานเฟสติวัล 2019 บุญสมมา บูชานาค**

เมื่อวันเสาร์ที่ 9 พฤศจิกายน 2562 ที่ผ่านมา ระหว่างเวลา 15.00-19.00 น คณะสัตวแพทยศาสตร์ มหาวิทยาลัยขอนแก่น นำโดย **รศ.น.สพ.ดร.ชูชาติ กมลเลิศ** คณบดี พร้อมด้วยคณะผู้บริหาร อาจารย์ และบุคลากรสายสนับสนุนได้เข้าร่วมขบวนแห่ขันหมากเบ็ง ในงานสีฐานเฟสติวัล 2019 บุญสมมา บูชานาค ณ บริเวณบึงสีฐาน มหาวิทยาลัยขอนแก่น ซึ่งเป็นวันแรกของงานภายใต้แนวคิด **“ศรัทธา”** โดยมีขบวนแห่อัญเชิญพระบรมสารีริกธาตุ ขบวนนาค 15 ตระกูล ขบวนของส่วนงานต่างๆ ซึ่งได้มีการเคลื่อนขบวนจากบริเวณด้านหน้าศูนย์ประชุมอเนกประสงค์กาญจนาภิเษกไปยังอาคารพุทธศิลป์สถาน คุ้มสีฐาน มหาวิทยาลัยขอนแก่น โดยมี **รศ.นพ.ชาญชัย พานทองวิริยะกุล** รักษาการแทนอธิการบดีมหาวิทยาลัยขอนแก่น เดินนำขบวนเข้าสู่มณฑลพิธีบริเวณพุทธศิลป์สถานเพื่อประกอบพิธีอัญเชิญพระบรมสารีริกธาตุสู่แท่นพิธีสำหรับให้ประชาชนได้มาสักการะตลอดช่วง 3 วันของการจัดงาน ซึ่งงาน **"สีฐานเฟสติวัล บุญสมมา บูชานาค Sithan KKU Festival 2019”** จัดขึ้นต่อเนื่องตั้งแต่วันที่  9 -11  พฤศจิกายน 2562  ที่ผ่านมาที่บริเวณริมบึงสีฐาน มหาวิทยาลัยขอนแก่น โดยมีกิจกรรมที่หลากหลายทั้งด้านศิลปะ วัฒนธรรม และความบันเทิงเพื่อให้ผู้สนใจและนักท่องเที่ยวได้มาเลือกชมในงานครั้งนี้